**HOTELIJERSKO-TURISTIČKA I**

**UGOSTITELJSKA ŠKOLA - ZADAR**

**Antuna Gustava Matoša 40, 23000 Zadar**

**Tel: 023 335 295 E-mail: htus@htus.htnet.hr**



**POZIV ZA SUDJELOVANJE NA ERASMUS+ PROJEKTU**

kojim pozivamo zainteresirane učenike završnih razreda koji se školuju za zanimanja kuhar, slastičar i hotelijersko turistički komercijalist da se prijave za stručnu praksu u Leipzigu. Riječ je o projektu mobilnosti koji je Hotelijersko-turističkoj i ugostiteljskoj školi odobrila Agencija za mobilnost i programe EU u okviru programa Erasmus+, te dala financijsku potporu iz koje su pokriveni svi troškovi: pripreme, prijevoza, smještaja, organizacije praktične nastave i povratka. Projektom se želi omogućiti stjecanje kompetencija u hotelijersko-turističkim i ugostiteljskim zanimanjima kako bi učenici u budućnosti bili konkurentniji na tržištu rada.

Projekt će uključiti ukupno 24 učenika i 2 osobe u pratnji:

* 8 učenika zanimanja kuhar
* 8 učenika zanimanja slastičar
* 8 učenika zanimanja hotelijersko-turistički komercijalist.

Na sudjelovanje u projektu mogu se prijaviti svi zainteresirani učenici 3. razreda zanimanja kuhar i slastičar, te 4. razreda koji se školuju za zanimanje hotelijersko-turistički komercijalist.

Planirano vrijeme provedbe mobilnosti je od 28.11. do 13.12.2015.

Prije mobilnosti odabrani učenici će pohađati jezične i kulturološke pripreme kako bi se u novoj sredini što lakše i brže snašli. Po povratku s mobilnosti svaki sudionik dobit će Certifikat Europass mobilnost te potvrdu o pohađanju jezičnih priprema.

**Kriteriji za odabir** sudionika projekta bit će:

1. postignuti uspjeh u školi

2. zainteresiranost za usavršavanjem u internacionalnoj okolini

3. sudjelovanje na natjecanjima

4. uzorno ponašanje

Molimo zainteresirane učenike da napišu motivacijsko pismo te ga pošalju na mail: **hotelijerskaskola@gmail.com**

Rok za prijavu na projekt je 21.09.2015.

Obrazac motivacijskog pisma nalazi se u privitku.